হানিফউদ্দিন মিয়া

মো.  হানিফউদ্দিন মিয়া (১ নভেম্বর ১৯২৯ — ১১ মার্চ ২০০৭) ছিলেন একজন বাংলাদেশী পদার্থবিজ্ঞানী এবং গণিতবিদ। তিনি বাংলাদেশের (তৎকালীন পূর্ব পাকিস্তান) প্রথম কম্পিউটার প্রোগ্রামার হিসেবে স্বীকৃত। ১৯৬৪ সালে ঢাকা পরমাণু শক্তি কেন্দ্রে স্থাপিত দেশের প্রথম কম্পিউটার আইবিএম ১৬২০ পরিচালনার জন্য যে কজন বিশেষজ্ঞকে প্রশিক্ষণ দেওয়া হয়েছিল, তিনি তাদের মধ্যে অন্যতম এবং প্রধান প্রোগ্রামার ছিলেন।

 জীবনী
জন্ম ও বংশ পরিচয়
হানিফউদ্দিন মিয়া ১৯২৯ সালের ১ নভেম্বর নাটোর জেলার সিংড়া উপজেলার ১০ নং চৌগ্রাম ইউনিয়নের হুলহুলিয়া গ্রামে জন্মগ্রহণ করেন। তার পিতা রজব আলী তালুকদার পেশায় একজন শিক্ষক ছিলেন এবং মাতার নাম নজিরন বিবি।

শিক্ষা জীবন
তিনি ১৯৪৬ সালে কলকাতা বিশ্ববিদ্যালয়ের অধীনে ম্যাট্রিকুলেশন পাস করেন। এরপর ১৯৪৮ সালে তিনি ঢাকা বিশ্ববিদ্যালয়ের অধীনে আইএসসি (বর্তমান এইচএসসি) পরীক্ষায় প্রথম বিভাগে উত্তীর্ণ হন। এরপর স্নাতক পর্যায়ে পড়াশোনা শেষে ১৯৫১ সালে তিনি বিএসসি পরীক্ষায় প্রথম শ্রেণিতে প্রথম স্থান অধিকার করেন। ১৯৫২ সালে তিনি ঢাকা বিশ্ববিদ্যালয় থেকেই ফলিত গণিতে স্নাতকোত্তর (এমএসসি) সম্পন্ন করেন। এই পরীক্ষায় তিনি অসামান্য মেধার স্বাক্ষর রেখে প্রথম শ্রেণিতে প্রথম স্থান অর্জন করেন এবং স্বর্ণপদকে ভূষিত হন।

প্রাতিষ্ঠানিক শিক্ষা সম্পন্ন করার পর উচ্চতর প্রশিক্ষণের উদ্দেশ্যে তিনি বিদেশে পাড়ি জমান। ১৯৬০ সালে তিনি তৎকালীন চেকোস্লোভাকিয়ার প্রাগে অবস্থিত 'ইনস্টিটিউট অব ইনফরমেশন থিওরি অ্যান্ড অটোমেশন' এবং 'চেকোস্লোভাক একাডেমি অব সায়েন্সেস' থেকে অ্যানালগ ও ডিজিটাল কম্পিউটার প্রোগ্রামিংয়ের ওপর প্রশিক্ষণ গ্রহণ করেন। ১৯৬৪ সালে তিনি যুক্তরাষ্ট্রের ম্যাসাচুসেটস ইনস্টিটিউট অব টেকনোলজির (এমআইটি) কম্পিউটার সেন্টার থেকে সিস্টেম অ্যানালাইসিস, নিউমারাল ম্যাথমেটিকস, অ্যাডভান্সড কম্পিউটার প্রোগ্রামিং এবং অপারেশন রিসার্চের ওপর প্রশিক্ষণ লাভ করেন। পরবর্তীতে, ১৯৭৫ সালে তিনি লন্ডনের আইবিএম রিসার্চ সেন্টার থেকে অপারেটিং সিস্টেম ও সিস্টেম প্রোগ্রামিং বিষয়েও উচ্চতর প্রশিক্ষণ গ্রহণ করেন।
 ব্যক্তিগত জীবন

 কর্মজীবন

 মৃত্যু

সম্মাননা ও স্বীকৃতি

 তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী: বাংলাদেশী প্রকৌশলী
বিষয়শ্রেণী:বাংলাদেশী কম্পিউটার প্রোগ্রামার
বিষয়শ্রেণী:নাটোর জেলার ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী পদার্থবিজ্ঞানী
বিষয়শ্রেণী:বাংলাদেশী বিজ্ঞানী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অসম্পূর্ণ জীবনী নিবন্ধ